Satellittbilde av Caldera de Taburiente og Cumbre Vieja, La Palma, Kanariøyene (sør er opp, nord ned)
**Cumbre Vieja** er en aktiv vulkanrygg på øya La Palma i Kanariøyene. Ryggen går fra nord til sør og dekker den sørlige tredjedelen av øya. Ryggen består av flere vulkankrater.

Vulkanhistorie
--------------

La Palma er en vulkansk øy. Den er bratt og for tiden den vulkansk mest aktive på Kanariøyene. Historiske utbrudd fra Cumbre Vieja er skjedd i 1470, 1585, 1646, 1677, 1712, 1949 og 1971.[] Et utbrudd begynte i september 2021.

### 1949-utbruddet

I 1949 åpnet tre ventiler seg, Duraznero, San Juan og Hoyo Negro, og lava kom ut. Under utbruddet var det to jordskjelv med episenter nær Jedy. Jordskjelvet skapte en 2,5 km lang sprekk, om lag 1/10 av Cumbre Viejas lengde. Dette førte til at den vestlige halvdel av Cumbre Vieja flyttet seg en meter sidelengs og to meter nedover mot Atlanterhavet. Sprekken forble synlig og med samme dimensjoner som i 1949.

Man regner med at prosessen drives av trykket som den stigende magmaen og det overopphetede vannet fanget inne i vulkanen skapte.[] Vann under et så stort trykk fordamper ikke, men vannet utvider seg og kan ha blitt presset sidelengs i vulkanen. Dette skapte de to jordskjelvene under utbruddet.[] Bevis for dette er at man ikke fikk freatomagmatiske eksplosjoner med damp som eksplosivt ble sprøytet ut av vulkanen.[]

### 1971-utbruddet

Utbruddet i 1971 skjedde sør i Cumbre Vieja ved Teneguía-ventilen. Utbruddet var hovedsakelig strombolisk og lava kom ut. Man fikk ikke samme seismiske aktivitet som i 1949.

### 2021-utbruddet

En jordskjelvsverm rammet den 11. september 2021. De forplantet seg langsomt til overflaten og kom opp i en styrke på 3,5, og over 20.000 registrert i løpet av en uke. Den 19. september kl 15.15 lokalt kom vulkanutbruddet, Cabeza de Vaca i Montaña Rajada-fjellene, i Las Manchas-delen av El Paso. Utbruddet hadde minst fem åpninger.

Først ble 40 personer og noe buskap ble evakuert. Ingen evakuering rundt vulkanen var kunngjort, skjønt gul alarm om potensiell vulkanaktivitet kom 13. september, og favnet 35.000 mennesker i kommunene Los Llanos de Aridane, Fuencaliente, El Paso og Villa de Mazo. Rundt 300 ble så evakuert. og ca 700 (hvorav 500 turister) fra kystregionen Los Llanos de Aridane i tilfelle lava flyter ned i havet og sperrer veier. Antagelig ville 5.000 etterhvert bli evakuert.

Framtidig trussel
-----------------

Day *et al.* (1999) og Ward og Day (2001) kom med hypoteser om at den vestlige halvdelen av Cumbre Vieja, et område på 500 km³, kunne rase ut under et fremtidig utbrudd. Dette vil i så fall føre til et katastrofalt jordskred ut i Atlanterhavet som vil skape en såkalt megatsunami. Datamodeller har indikert at høyden på en bølge lokalt kan bli på 600 meter, med en avstand mellom bølgetoppene på 2 km og en fart på 1000 km/t. Den afrikanske kysten vil dermed bli rammet innen én time var forløpt, sørkysten av England etter 3,5 time og østkysten av Nord-Amerika etter om lag 6 timer. Bølgene vil da ha delt seg opp i mindre deler og blitt 30 til 60 meter høye. Modellene til Day *et al.* og Ward og Day indikerer at bølgene kan trenge 25 km innover land og gjøre enorm skade. 

Det er likevel omstridt om hvor stor trusselen ved Cumbre Vieja er. Nyere indikasjoner er at jordskredene kan komme gradvis og derfor ikke skape den enorme tsunamien som et stort ras vil skape.

Referanser
----------

1. ↑  Bonelli Rubio, J.M. 1950. Contribucion al estudio de la erupcion del Nambroque o San Juan. Madrid: Inst. Geografico y Catastral, s. 25.
2. ↑  Ortiz, J.R. Bonelli Rubio, J.M. 1951. La erupción del Nambroque (junio-agosto de 1949). Madrid: taleres del Instituto Geográfico y Catastral, s. 100, 1h. pleg.;23 cm
3. ↑  «LA PALMA UPDATE: The intensity of earthquakes has increased». *Canarian Weekly*. 19. september 2021.
4. 1 2  «Lava shoots up from volcano on La Palma in Spain's Canary Islands». *Reuters*. 19. september 2021.
5. ↑  «Spanish Canary Island volcano erupts after weeks of earthquakes». *the Guardian*. 19. september 2021.
6. 1 2  Vega, Javier Salas, Guillermo (19. september 2021). «Volcano erupts on Canary Island of La Palma». *EL PAÍS*.
7. ↑  «Máxima alerta en La Palma: Entra en erupción el volcán Cumbre Vieja de La Palma | Canariasenred - Noticias de Canarias». 19. september 2021.
8. ↑  «Explota una quinta boca de lava del volcán en La Palma en directo | Canariasenred - Noticias de Canarias». 19. september 2021.
9. 1 2  «People evacuated on Spanish island of La Palma after volcano eruption warning». Independent Online.
10. ↑  «La Palma island volcano erupts spewing lava, ash and pyroclastic debris, local evacuations begin». *The Canary - News, Views & Sunshine*. 19. september 2021. Arkivert fra originalen 21. september 2021. Besøkt 20. september 2021.
11. ↑  «La Palma | La lava sigue avanzando, última hora sobre la erupción del volcán en directo». *La Vanguardia*. 19. september 2021.
12. 1 2  Day, S. J; Carracedo, J. C; Guillou, H. & Gravestock, P; 1999. Recent structural evolution of the Cumbre Vieja Volcano, La Palma, Canary Islands: volcanic rift zone re-configuration as a precursor to flank instability. J. Vulkanl. Geotherm Res. 94, 135-167.
13. 1 2  Ward, S. N. & Day, S. J; 2001. Cumbre Vieja Volcano; potential collapse and tsunami at La Palma, Canary Islands. Geophys. Res. Lett. 28-17, 3397-3400.
14. ↑  Pararas-Carayannis, G; 2002. Evaluation of the Threat of Mega Tsumami Generation from Postulated Massive Slope Failure of Island Stratovolcanoes on La Palma, Canary Islands and on The Island of Hawaii, George, Science of Tsunami Hazards, Vol 20, No.5, s 251-277.

Eksterne lenker
---------------

* Diskusjon Arkivert 13. februar 2009 hos Wayback Machine.
* Benfield Hazard Research Center: Why the only certainty about the La Palma tsunami is that it *will* happen Arkivert 25. juli 2008 hos Wayback Machine.
* Benfield HRC Q&A Arkivert 12. september 2008 hos Wayback Machine.
* Bilde av Cumbre Vieja Arkivert 24. juli 2011 hos Wayback Machine.
* Cumbre Vieja -- Potensiell kollaps og tsunami

|  |  |
| --- | --- |
| Oppslagsverk/autoritetsdata | GeoNames
 |